The Apartment

***The Apartment*** (títol en anglés, en aragonés ***L'apartamento***, estrenada en Aragón con o títol en castellano de *El apartamento*) ye una cinta estausunidense de l'anyo 1960 de cine de comedia, cine de romance y cine de drama, dirichida por Billy Wilder seguntes un guión d'o mesmo Billy Wilder y d'I.A.L. Diamond, con una banda sonora orichinal d'Adolph Deutsch y una dirección de fotografía de Joseph LaShelle. Producida por Billy Wilder ta la productora cinematografica *[[The Mirisch Company]]*, en o suyo elenco incluye a destacaus actors como Jack Lemmon, Shirley MacLaine, Fred MacMurray, Ray Walston, Jack Kruschen, David Lewis, Edie Adams, Hope Holiday, Joan Shawlee u Naomi Stevens.

En a cinta se conta la historia de *Calvin Clifford*, un treballador d'una oficina que, ta prosperar en o suyo treballo, cede lo suyo apartamento a los suyos chefes ta que puedan tener-ie as suyas aventuras amorosas; él ye enamorau de *Fran Kubelik*, una d'as suyas companyeras de treballo, y bel día descubre que *Fran* ye l'amant d'o chefe d'a oficina, un d'os que aproveitan o suyo apartamento.

A cinta s'ambienta en epoca actual d'a cinta (1960) en a ciudat de Nueva York y se filmó en ixa mesma ciudat. Se tracta d'una cinta que recibió cuantos premios y nominacions: en a 33<sup>ena</sup> edición d'os Premios Oscar recibió cinco premios (incluyius l'Oscar a la Millor Cinta y l'Oscar a lo Millor Director) y cuatro nominacions (incluyidas a l'Oscar a lo Millor Actor, a l'Oscar a la Millor Actriz y a l'Oscar a la Millor Fotografía en Blanco y Negro); en a 14<sup>ena</sup> edición d'os Premios BAFTA recibió tres premios (Millor Cinta, Millor Actor Forano y Millor Actriz Forana); y en a 18<sup>ena</sup> edición d'os Premios Globos d'Oro recibió tres premios y dos nominacions.

## Elenco

* Jack Lemmon, en o papel de *C.C. "Buddy Boy" Baxter*.
* Shirley MacLaine, en o papel de *Fran Kubelik*.
* Fred MacMurray, en o papel de *Jeff D. Sheldrake*.
* Ray Walston, en o papel de *Joe Dobisch*.
* Jack Kruschen, en o papel de *Dr. Dreyfuss*.
* David Lewis, en o papel de *Al Kirkeby*.
* Hope Holiday, en o papel de *Mrs. Margie MacDougall*.
* Joan Shawlee, en o papel de *Sylvia*.
* Naomi Stevens, en o papel de *Mrs. Mildred Dreyfuss*.
* Johnny Seven, en o papel de *Karl Matuschka*.
* Joyce Jameson, en o papel de *Mesacha roya en o bar*.
* Hal Smith, en o papel de *[[Santa Claus]] en o bar*.
* Willard Waterman, en o papel de *Mr. Vanderhoff*.
* David White, en o papel de *Mr. Eichelberger*.
* Edie Adams, en o papel de *Miss Olsen*.

## Se veiga tamién
* Cine en 1960.
* Cintas de 1960.

## Referencias

## Vinclos externos

*  ''The Apartment'' en Internet Movie Database.
*  ''The Apartment'' en Turner Classic Movies.
*  ''The Apartment'' en AllMovie.
*  ''The Apartment'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/1001115-apartment *The Apartment*] en [[Rotten Tomatoes]].
*  [https://www.filmaffinity.com/en/film795770.html *The Apartment*] en [[FilmAffinity]].
*  [https://www.allocine.fr/film/fichefilm_gen_cfilm=2252.html *The Apartment*] en [[Allociné]].
*  [https://letterboxd.com/film/the-apartment/ *The Apartment*] en [[Letterboxd]].
*  [https://www.metacritic.com/movie/the-apartment *The Apartment*] en [[Metacritic]].
*  [https://www.netflix.com/title/60011007 *The Apartment''] en Netflix.